stanford-oval/wikipedia huggingface dataset:
บิลลี จีน คิง คัพ

| --- | --- |
การแข่งหรือฤดูกาลปัจจุบัน:  บิลลี จีน คิง คัพ 2024

กีฬา: เทนนิส
ก่อตั้ง: 1963; 61 ปีที่แล้ว (1963)
จำนวนทีม: 8 (เวิลด์กรุป) 99 (ในปี ค.ศ. 2016)
ประเทศ: ประเทศสมาชิกสหพันธ์เทนนิสนานาชาติ
ทีมชนะเลิศปัจจุบัน:  แคนาดา (ครั้งที่ 1)
ทีมชนะเลิศสูงสุด:  สหรัฐ (18 ครั้ง)
เว็บไซต์: billiejeankingcup.com
การแข่งขันบิลลี จีน คิง คัพ (อังกฤษ: Billie Jean King Cup หรือ BJK Cup) เป็นการแข่งขันเทนนิสหญิงประเภททีมระดับนานาชาติชั้นนำ เปิดตัวในชื่อ Federation Cup ในปี ค.ศ. 1963 เพื่อเฉลิมฉลองครบรอบ 50 ปีของสหพันธ์เทนนิสนานาชาติ (ITF) เปลี่ยนชื่อเป็น เฟดคัพ ในปี ค.ศ. 1995 และเปลี่ยนชื่ออีกครั้งในเดือนกันยายน ค.ศ. 2020 เพื่อเป็นเกียรติแก่อดีตนักเทนนิสหญิงอันดับ 1 ของโลก บิลลี จีน คิง บิลลี จีน คิง คัพ เป็นการแข่งขันกีฬาประเภททีมหญิงระดับนานาชาติประจำปีที่ใหญ่ที่สุดในโลก ในแง่ของจำนวนประเทศที่เข้าร่วมแข่งขัน ประธานจัดการแข่งขันคนปัจจุบันคือ แคทรีนา อดัมส์
สาธารณรัฐเช็ก ชนะเลิศ บิลลี จีน คิง คัพในปี ค.ศ. 2010 โดยชนะหกรายการจากสิบรายการในรอบทศวรรษ โดยการแข่งขันเทนนิสประเภททีมชายรายการที่เทียบเท่ากับบิลลี จีน คิง คัพ คือ เดวิสคัพ และมีเพียง สาธารณรัฐเช็ก แคนาดา ออสเตรเลีย รัสเซีย และสหรัฐ ที่ชนะเลิศทั้งสองรายการได้ในปีเดียวกัน
แหล่งข้อมูลอื่น

เว็บไซต์ทางการ
1995 Fed Cup
| ด ค กบิลลี จีน คิง คัพ |
| --- | --- |
 ชนะเลิศปัจจุบัน (2023):  แคนาดา 
ครั้งที่:  1963  1964  1965  1966  1967  1968  1969  1970  1971  1972  1973  1974  1975  1976  1977  1978  1979  1980  1981  1982  1983  1984  1985  1986  1987  1988  1989  1990  1991  1992  1993  1994  1995  1996  1997  1998  1999  2000  2001  2002  2003  2004  2005  2006  2007  2008  2009  2010  2011  2012  2013  2014  2015  2016  2017  2018  2019  2020–21  2022  2023  2024 
เวิล์ดกรุป / รอบสุดท้าย:  1991  1992  1993  1994  1995  1996  1997  1998  1999  2000  2001  2002  2003  2004  2005  2006  2007  2008  2009  2010  2011  2012  2013  2014  2015  2016  2017  2018  2019  2020–21  2022  2023 
รอบคัดเลือก:  2020–21  2022  2023  2024 
เพลย์ออฟ:  2020–21  2022  2023 
World Group II:  1991–1994  1995  1996  1997  1998  1999  2000–2004  2005  2006  2007  2008  2009  2010  2011  2012  2013  2014  2015  2016  2017  2018  2019 
ทีม 2023 BJK Cup Finals:   ออสเตรเลีย   แคนาดา   เช็กเกีย   ฝรั่งเศส   เยอรมนี   อิตาลี   คาซัคสถาน   โปแลนด์   สโลวีเนีย   สเปน   สวิตเซอร์แลนด์   สหรัฐ 
Former World Group teams (in the current format, since 1995):   อาร์เจนตินา   ออสเตรีย   เบลเยียม   เบลารุส   บัลแกเรีย   จีน   โคลอมเบีย   โครเอเชีย   บริเตนใหญ่   ฮังการี   อิสราเอล   ญี่ปุ่น   ลัตเวีย   เนเธอร์แลนด์   โรมาเนีย   รัสเซีย   เซอร์เบีย   สโลวาเกีย   แอฟริกาใต้   สวีเดน   ยูเครน 
ผู้เล่น:  American  Argentine  Australian  Austrian  Belarusian  Belgian  British  Bulgarian  Canadian  Chinese  Colombian  Croatian  Czech  Dutch  French  German  Hungarian  Israeli  Italian  Japanese  Polish  Romanian  Russian  Serbian  Slovak  Slovenian  South African  Spanish  Swedish  Swiss  Ukrainian 
 List of champions
บิลเลียนแนส์โรว์ (แมนแฮตตัน)

| บิลเลียนแนส์โรว์ |
| --- | --- |
การพัฒนา
ส่วนหนึ่งของบิลเลียนแนส์โรว์และเซ็นทรัลพาร์ก (พื้นหลัง)
พิกัด: 40°45′52″N 73°58′38″W﻿ / ﻿40.7644°N 73.9772°W﻿ / 40.7644; -73.9772
ประเทศ: สหรัฐ
รัฐ: นิวยอร์ก
เมือง: นครนิวยอร์ก
เขต: แมนแฮตตัน
บิลเลียนแนส์โรว์ (อังกฤษ: Billionaires' Row) เป็นกลุ่มของตึกระฟ้าที่เป็นอาคารที่พักอาศัยที่หรูหราเป็นพิเศษ ซึ่งสร้างหรืออยู่ในระหว่างการพัฒนา โดยจัดเรียงไว้อย่างคร่าว ๆ ทางตอนใต้สุดของเซ็นทรัลพาร์กในแมนแฮตตัน นครนิวยอร์ก อาคารเหล่านี้หลายหลังอยู่ในประเภทซูเปอร์ทอล ซึ่งสูงกว่า 1,000 ฟุต (300 เมตร) และเป็นหนึ่งในอาคารที่สูงที่สุดในโลก เนื่องจากหอคอยดินสอเหล่านี้ส่วนใหญ่สร้างหรือมีแผนที่ตั้งอยู่บนถนนที่ 57 จึงมีการใช้คำนี้เพื่ออ้างถึงถนนเส้นนี้ด้วยเช่นกัน
อาคาร

| ชื่ออาคาร (ที่อยู่ถนน) | ผู้พัฒนา | สถาปนิก | การก่อสร้างเริ่ม | วันสำเร็จ | ความสูงทางสถาปัตยกรรม | ภาพ |
| --- | --- | --- | --- | --- | --- | --- |
| One57 (157 West 57th Street) | บริษัทพัฒนาเอ็กซ์เทลล์ | คริสตีย็อง เดอ ปอร์ตซ็องปาร์ก | 000000002009-04-01-0000เมษายน 2009 | ค.ศ. 2014 | 1,005 ฟุต (306 เมตร) |  |
| 432 Park Avenue | ซีไอเอ็มกรูปและแฮร์รี บี. แม็กโลว์ | ราฟาเอล บิญโญลิ | 000000002011-09-01-0000กันยายน 2011 | 000000002015-12-23-0000ธันวาคม 23, 2015 | 1,397 ฟุต (426 เมตร) |  |
| 252 East 57th Street | เวิลด์ไวด์กรูปแอนด์โรสแอสโซซิเอตส์อิงค์ | รอเจอร์ ดัฟฟี จากสกิดมอร์, โอวิงส์ และเมอร์ริล | ค.ศ. 2013 | ค.ศ. 2016 | 712 ฟุต (217 เมตร) |  |
| 111 West 57th Street | เจดีเอส ดิเวลอปเมนต์กรูป และพรอเพอร์ตีมาร์เกตส์กรูป | ชอปอาร์คิเทกตส์ | ค.ศ. 2014/2015 | คาดการณ์ ค.ศ. 2021 | 1,438 ฟุต (438 เมตร) |  |
| เซ็นทรัลพาร์กทาวเวอร์ (225 West 57th Street) | บริษัทพัฒนาเอ็กซ์เทลล์ และ กลุ่มการลงทุนเทศบาลเซี่ยงไฮ้ | เอเดรียนสมิธ + กอร์ดอนกิลล์อาร์คิเทคเจอร์ | 2014 | คาดการณ์ ค.ศ. 2021 | 1,550 ฟุต (470 เมตร) |  |
| 220 Central Park South | วอร์นาโดเรียลตีทรัสต์ | สถาปนิกโรเบิร์ต เอ.เอ็ม. สเติร์น | ค.ศ. 2015 | ค.ศ. 2019 | 952 ฟุต (290 เมตร) |  |
| 53W53 (53 West 53rd Street) | พอนทีแอกแลนด์กรูป และ ไฮนส์ | ฌ็อง นูแวล | ค.ศ. 2014 | ค.ศ. 2019 | 1,050 ฟุต (320 เมตร) |  |
| 520 Park Avenue | เซกเคินดอร์ฟดิเวลอปเมนต์ | สถาปนิกรอเบิร์ต เอ.เอ็ม. สเติร์น | ค.ศ. 2015 | ค.ศ. 2018 | 781 ฟุต (238 เมตร) |  |
บิลบอร์ดฮอต 100

โลโก้ บิลบอร์ด ฮอต 100 ในปัจจุบัน
บิลบอร์ดฮอต 100 (อังกฤษ: The Billboard Hot 100) เป็นชาร์ตอันดับซิงเกิลในวงการดนตรี ในสหรัฐที่วัดความนิยม ออกเป็นรายสัปดาห์โดยนิตยสารบิลบอร์ด โดยในการจัดอันดับวัดจากยอดการเปิดออกอากาศและยอดขาย โดยยอดขายประจำสัปดาห์นับยอดจากวันศุกร์ถึงวันพฤหัสบดี ขณะที่ยอดการออกอากาศนับจากวันจันทร์ถึงวันอาทิตย์ โดยชาร์ตอย่างเป็นทางการจะออกสู่สาธารณะทุกวันอังคาร ซึ่งหัวตารางของชาร์ตจะเป็นชาร์ตประจำสุดสัปดาห์ของวันเสาร์ถัดไป
ตัวอย่างเช่น
วันศุกร์, 1 มกราคม - เริ่มนับยอดขาย
วันจันทร์, 4 มกราคม - เริ่มนัดยอดออกอากาศ
วันพฤหัสบดี, 7 มกราคม - สิ้นสุดการนับยอดขาย
วันอาทิตย์, 10 มกราคม - สิ้นสุดการนับยอดออกอากาศ
วันอังคาร, 12 มกราคม - ชาร์ตออกเผยแพร่ ประจำสัปดาห์เสาร์ที่ 23 มกราคม
อันดับ 1 เพลงแรกของชาร์ตบิลบอร์ดฮอต 100 คือเพลง "พัวร์ลิตเทิลฟูล" ของริกกี เนลสัน เมื่อ 11 สิงหาคม ค.ศ. 1958 นับจนถึงฉบับลงวันที่ 6 กรกฎาคม ค.ศ. 2019 ชาร์ตบิลบอร์ดฮอต 100 มีเพลงที่ขึ้นอันดับ 1 แล้วทั้งหมด 1,086 เพลง โดยเพลงล่าสุดที่ขึ้นอันดับ 1 ในชาร์ตนี้ได้แก่เพลง "The Sky" โดย ร็อดดี้ ริช
ประวัติ

ชาร์ตฮอต 100 นั้นมีมาเกือบ ก่อนหน้านั้นในช่วงทศวรรษ 1940 และ 1950 ซิงเกิลเพลงนิยมได้จัดอันดับจาก 3 ชาร์ตหลักคือ
ยอดขายดีที่สุดในร้านค้า (Best Sellers In Stores) - โดยจัดอันดับจากยอดขายซิงเกิลขายดีในร้านขาย ซึ่งมีการรายงานโดยร้านค้าทั่วสหรัฐ (20-50 อันดับ)
เพลงที่เล่นบ่อยที่สุดโดยดีเจ (Most Played By Jockeys) - จัดอันดับจากยอดหมุนเวียนออกอากาศทางสถานีวิทยุที่ถูกเปิดบ่อยที่สุดในสถานีวิทยุในสหรัฐ รายงานโดยดีเจและสถานีวิทยุ (20-50 อันดับ)
เพลงที่เปิดบ่อยที่สุดในเครื่องจู๊กบอกซ์ (Most Played In Jukeboxes) - จัดอันดับจากเพลงที่เล่นบ่อยที่สุดในเครื่องจู๊กบอกซ์ (20 อันดับ) ซึ่งถือเป็นการวัดระดับเพลงที่นิยมที่สุดกับคนรุ่นใหม่ของกลุ่มนักฟังเพลง ที่มีหลายสถานีวิทยุเพิ่มเพลงในเพลย์ลิสต์พวกเขามาหลายปี
บิลบอร์ดก็มีชาร์ตซิงเกิลยอดนิยม ที่รวมความสำคัญดังกล่าว (ยอดขาย, ยอดการออกอากาศ และบนจู๊กบอกซ์) โดยยึดจากคะแนนในระบบโดยให้กับยอดขายมากกว่ายอดออกอากาศทางวิทยุ และเมื่อสุดสัปดาห์ของ สัปดาห์ 12 พฤศจิกายน ค.ศ. 1955 บิลบอร์ดได้ตีพิมพ์ชาร์ตแรกเป็นครั้งแรก ในชื่อ The Top 100 ซึ่งก็ยังคงตีพิมพ์ 3 ชาร์ตที่เป็นคะแนนยอดขาย การออกอากาศและจู๊กบอกซ์เช่นกันควบคู่กับ  Top 100 chart
เมื่อวันที่ 17 มิถุนายน ค.ศ. 1957 บิลบอร์ดยกเลิกชาร์ตที่เล่นมากที่สุดบนจู๊กบอกซ์ ที่ความนิยมในจู๊กบอกซ์ลดลงและสถานีวิทยุได้รวมเพลงร็อกเพิ่มขึ้นในเพลย์ลิสต์ โดยในสุดสัปดาห์ของสัปดาห์ 28 กรกฎาคม ค.ศ. 1958 เป็นฉบับสุดท้ายที่พิมพ์ชาร์ตเพลงที่เล่นที่สุดโดยดีเจและ Top 100 charts โดยทั้งสองชาร์ตมีเพลง "Patricia" ของเปเรซ ปราโด ขึ้นอันดับ 1
บิลบอร์ดตีพิมพ์ชาร์ตในวันที่ 4 สิงหาคม ค.ศ. 1958 โดยได้รวมชาร์ตซิงเกิลทุกแนวเพลงเป็นครั้งแรกในชื่อ ฮอต 100 และถึงแม้จะมีความคล้ายคลึงกับ ท็อป 100 แต่ก็ถือว่าชาร์ตฮอต 100 เป็นการเริ่มต้นชาร์ตใหม่เป็นครั้งที่ 1 ซึ่งชาร์ตฮอต 100 ก็ได้กลายเป็นมาตรฐานให้กับวงการเพลงอย่างรวดเร็ว ในเวลาต่อมาบิลบอร์ดได้ยุติชาร์ตยอดขายในร้านค้าเมื่อ 13 ตุลาคม ค.ศ. 1958
บิลบอร์ดฮอต 100 ในปัจจุบันก็ยังคงเป็นมาตรฐานที่วัดระดับเพลงนิยมในสหรัฐ โดยชาร์ตฮอต 100 ได้นับคะแนนจากเพลงที่ออกอากาศและคะแนนจากยอดขาย (ทั้งในร้านค้าและยอดดิจิทัล)
แหล่งข้อมูลอื่น

เว็บไซต์ทางการ
บิลโบ แบ๊กกิ้นส์

บิลโบ แบ๊กกิ้นส์ (อังกฤษ: Bilbo Baggins) เป็นตัวละครสำคัญตัวหนึ่งในปกรณัมของเจ. อาร์. อาร์. โทลคีน เขาปรากฏในนิยายเรื่องเดอะฮอบบิท และเดอะลอร์ดออฟเดอะริงส์ในฐานะผู้ครองแหวนคนที่ห้า
ประวัติ

บิลโบเป็นชาวฮอบบิท เกิดเมื่อวันที่ 22 กันยายน ปี 2890 ของยุคที่สาม ในตระกูลแบ๊กกิ้นส์อันร่ำรวยแห่งฮอบบิตัน แคว้นไชร์  พ่อของเขาคือ บังโก แบ๊กกิ้นส์ และแม่คือ เบลลาดอนนา ตุ๊ก บิลโบจึงเป็นญาติกับตระกูลตุ๊กด้วย
ในปี 2941 บิลโบได้ออกเดินทางผจญภัยไปกับเหล่าคนแคระ และพ่อมดเทาแกนดัล์ฟ ในภารกิจของธอริน โอเคนชิลด์ เพื่อทวงเอาภูเขาโลนลี่คืนมาจากมังกรสม็อก การผจญภัยครั้งนี้คือเรื่องราวที่บรรยายไว้ในหนังสือ เดอะฮอบบิท หรือ "There and Back Again" เขาต้องเดินทางผ่านริเวนเดลล์ ข้ามเทือกเขามิสตี้ เข้าป่าเมิร์ควู้ด จนไปถึงเอเรบอร์ ได้เข้าร่วมในสงครามห้าทัพ และช่วยธอริน โอเคนชิลด์ ชิงอาณาจักรของตนคืนได้ ระหว่างการเดินทางครั้งนั้นเองที่บิลโบได้พบกับกอลลัม และได้แหวนเอกมาอยู่ในความครอบครองด้วยความบังเอิญ แหวนยังไม่ทำร้ายเขาเนื่องจากช่วงนั้น เซารอนยังไม่ฟื้นคืนชีพ 
ในปี 2989 บิลโบได้อุปถัมภ์ โฟรโด แบ๊กกิ้นส์ มาเป็นทายาท โฟรโดเป็นลูกของโดรโก แบ๊กกิ้นส์ ลูกพี่ลูกน้องห่างๆ คนหนึ่งของเขา เมื่อโดรโกและพริมูล่า ภรรยาของเขาเสียชีวิตจากอุบัติเหตุทางน้ำ โฟรโดก็เป็นกำพร้า จึงได้ย้ายมาอยู่กับบิลโบที่แบ๊กเอนด์ และเรียกบิลโบว่า คุณลุง หลังจากฉลองวันเกิดครบรอบ 111 ปี ในวันที่ 22 กันยายน ปี 300 เขาเริ่มติดแหวน และเขาเริ่มรู้สึกว่าอำนาจแหวนมันแรงเกินเขารับไหว แกนดัล์ฟแนะนำให้ยกมันให้โฟรโด บิลโบจึงมรดกต่างๆ ให้แก่โฟรโด แล้วออกเดินทางไปพักผ่อนบั้นปลายชีวิตที่ริเวนเดลล์เผื่อเขียนหนังสือต่อให้จบ และได้พบกับโฟรโดกับเพื่อนๆระหว่างที่พวกเขาพยายามทำลายแหวน เขามอบดาบสติงกับชุดเกราะให้โฟรโด ระหว่างนั้นเขาเห็นแหวนเอก แหวนจึงพยายามทดสอบเขา บิลโบพยายามชิงแหวนจากโฟรโด เขาได้เห็นความน่ากลัวของตัวเอง เขาจึงได้สติกับมา ต่อให้เขาจะไม่ตกเป็นทาสของแหวนแล้ว เขาขอโทษที่มอบภาระของแหวนให้โฟรโด และ รู้สึกผิดที่พยามขโมยแหวนจากโฟรโด บิลโบใช้ชีวิตยาวนาน และ เขาได้เรียนภาษาเอลฟ์ที่ริเวนเดลล์ หลังจากสงครามแหวน ต่อให้แหวนจะถูกทำลายไปแล้วบิลโบยังคงอ่อนแอเนื่องจากอำนาจแหวน และ โฟรโดเองก็ได้รับบาดเจ็บจากมีดมอร์กูลซึ่งไม่มีวันหายขาด และจะกลับมามีอาการหลอนทุกครั้งเมื่อครบรอบเหตุการณ์นั้นทุกๆ1ปี ทั้งบิลโบและโฟรโดไม่มีทางเลือกอื่นนอกจากเดินทางไปแผ่นดินอมตะ บิลโบเดินทางจากมิดเดิ้ลเอิร์ทเมื่อวันที่ 29 กันยายน ปี 3021 ของยุคที่สาม โดยล่องเรือจากเกรย์เฮเวนส์ไปสู่แผ่นดินอมตะพร้อมกับเอลรอนด์ กาลาเดรียล แกนดัล์ฟ และโฟรโด แบ๊กกิ้นส์ เพื่อใช้ชีวิตอมตะกับชาวอมตะที่เหลือในอามัน
บิลลี โจ อาร์มสตรอง

| บิลลี โจ อาร์มสตรอง |
| --- | --- |
อาร์มสตรองที่งาน Rock im Park-Festival 2013
ข้อมูลพื้นฐาน
รู้จักในชื่อ: Wilhelm Fink Fink Reverend Strychnine Twitch
เกิด:  (1972-02-17) 17 กุมภาพันธ์ ค.ศ. 1972 (52 ปี) โอกแลนด์, แคลิฟอร์เนีย, สหรัฐ
ที่เกิด: โรดีโอ, แคลิฟอร์เนีย, สหรัฐ
แนวเพลง:  พังก์ร็อก  ป็อปพังก์  ออลเทอร์นาทิฟร็อก 
อาชีพ:  นักร้อง-นักแต่งเพลง  นักดนตรี  นักแสดง 
เครื่องดนตรี:  เสียงร้อง  กีตาร์  เปียโน  กีตาร์เบส  กลองชุด  ฮาร์โมนิกา  แมนโดลิน 
ช่วงปี: 1986–ปัจจุบัน
ค่ายเพลง:  Reprise  Lookout  Adeline  Recess  Warner Bros.  Crush Music 
นักดนตรี
บิลลี โจ อาร์มสตรอง (อังกฤษ: Billie Joe Armstrong)  เป็นนักร้องนำ นักแต่งเพลงหลัก และมือกีต้าร์ให้กับวง "กรีนเดย์” (อังกฤษ: Green Day) บิลลีเป็นลูกคนสุดท้องจากบรรดาลูก 6 คนของครอบครัว เขามีภูมิลำเนาอยู่ที่เมืองโอกแลนด์ รัฐแคลิฟอร์เนีย บิดาของเขาเสียชีวิตด้วยโรคมะเร็งในวันที่ 10 กันยายน 2525 ซึ่งตอนนั้น บิลลีอายุเพียง 10 ขวบ เพลง Wake Me Up When September Ends  แต่งขึ้นเพื่อเป็นการระลึกถึงบิดาที่จากไปของเขา
ประวัติ

บิลลี่ โจ อาร์มสตอง เกิดในเมืองโอกแลนด์ รัฐแคลิฟอร์เนีย และเติบโตในเมืองโรดีโอ รัฐแคลิฟอร์เนีย เป็นน้องคนสุดท้องจากจำนวนบุตรเจ็ดคนของแอนดริว แอนดี อาร์มสตอง และ โอลี แจ็คสัน
การเริ่มการทำงาน

ความสนใจในดนตรีของอาร์มสตรองเริ่มขึ้นตั้งแต่เขายังเด็ก ตอนอายุเพียง 5 ขวบ ครูของเขาสนับสนุนให้เขาอัดเพลงชื่อว่า “Look For Love” ภายใต้สังกัด "เฟียต เร็คคอร์ด” หลังจากที่พ่อของเขาเสียชีวิต แม่ของเขาแต่งงานใหม่ ด้วยเหตุนี้เองทำให้อาร์มสตรองหันไปใช้ชีวิตอยู่กับดนตรีมากขึ้น เขาแต่งเพลง “Why Do You Want Him” ให้กับพ่อเลี้ยงของเขา
ตอนอายุ 12 ปี เขาศึกษาอยู่ที่โรงเรียนคาร์กิเนซ มิดเดิล สคูล ที่เมืองคร็อกเก็ตต์ รัฐแคลิฟอร์เนีย และที่นั่นเอง เขาได้รู้จักกับไมค์ เดิร์นท์ พวกเขาสนิทสนมกันอย่างรวดเร็วเนื่องด้วยความรักในดนตรีที่ทั้งคู่มีเหมือนกัน ตอนเป็นวัยรุ่น เขาสนใจในเพลงแนวเมทัล แล้วค่อย ๆ เปลี่ยนแนวมาเป็นพังก์หลังจากที่เขาได้ฟังเพลงของ Sex Pistol  ชื่อว่า “Holidays in the Sun” นอกจากนี้ อาร์มสตรองยังได้แรงบันดาลใจจากวง “เดอะ รีเพลสเม้นท์” และ “ฮัสเกอร์ ดู” จากเมืองมินนิอาโปลิส ต่อมาเขาเข้าศึกษาในระดับมัธยมปลายที่โรงเรียนจอห์น สเว็ตต์ ไฮสคูล ซึ่งตั้งอยู่ในเมืองคร็อกเก็ตต์เช่นเดียวกัน แล้วย้ายมาอยู่ที่โรงเรียนพิโนลย์ วัลเล่ย์ ไฮสคูล ในเมืองพิโนลย์ รัฐแคลิฟอร์เนีย เขาตัดสินใจลาออกจากโรงเรียนในวันที่ 16 กุมภาพันธ์ 2532 หนึ่งวันก่อนวันเกิดปีที่ 17 ของเขาเพื่อหันไปทุ่มเทกับอาชีพนักดนตรีของเขา
นอกจากเป็นสมาชิกวงกรีนเดย์ และวงรุ่นน้องอย่าง “พินเฮด กันพาวเดอร์” แล้ว อาร์มสตรองยังเป็นผู้มีฝีมือที่ศิลปินมากมายอยากร่วมงานด้วย เขาเคยร่วมแต่งเพลงให้กับวง เดอะ โก โกส์ ที่ชื่อว่า “Unforgiven” และร่วมแต่งเพลง “The Angel and The Jern” และเพลง “New Day" กับเพเนโลเป ฮุสตัน นักร้องนำของอดีตวงร็อกชื่อดัง อเวนเจอร์ส นอกจากนั้นเขายังเคยร่วมแต่งเพลงกับวงแรนซิด (เพลง “Radio”) และรับหน้าที่เป็นเสียงประสานร่วมกับเมลิซซา โอฟ์ เดอร์ มาวเออร์ ให้กับเพลง “Do Miss America” ของไรอัน อดัมส์ (พวกเขาเคยรับหน้าที่เล่นดนตรีให้กับอิกกี ป็อป ในอัลบั้ม สกัลล์ ริงก์ (เพลง”Private Hell” และเพลง “Supermarket”)) อาร์มสตรองเคยโปรดิวซ์อัลบั้มให้กับวงพังก์ร็อก “เดอะ ริเวอร์เดลส์” และมีข่าวลือมาว่าเขาทำงานให้กับวงร็อกคลื่นลูกใหม่ “เดอะ เน็ตเวิร์ก” ซึ่งปล่อยอัลบั้มที่มีชื่อว่า “มันนี่ มันนี่ 2020" ถ้าแฟน ๆ ของกรีนเดย์ได้ลองฟังเพลงของพวกเขาก็จะรู้สึกว่าทั้งสองวงนี้มีความคล้ายคลึงกันอยู่มาก อัลบั้ม “มันนี่ มันนี่ 2020” อยู่ภายใต้สังกัดแอเดอลีน เร็คคอร์ดส์ ซึ่งมีอาร์มสตรองรับหน้าที่เป็นหนึ่งในผู้บริหาร นอกจากนั้น เขายังเคยร่วมงานกับวงระดับตำนานอย่าง ยูทู ในเพลง The Saints Are Coming และวงกรีนเดย์ยังเคยร่วมงานกับวงเรดฮอตชิลลีเปปเปอร์ส ในมิวสิกวิดีโอเพลง Dani California
บิวเทน

Chemical compound
บิวเทน (อังกฤษ: butane) เป็นสารประกอบอินทรีย์ที่มีสูตรเคมี C4H10 ลักษณะเป็นแก๊สไม่มีสี มีกลิ่นคล้ายแก๊สโซลีนหรือแก๊สธรรมชาติ มีความไวไฟสูง คำว่า "บิวเทน" อาจหมายความได้ถึง n-butane หรือ isobutane ซึ่งเป็นไอโซเมอร์กัน แต่ตามหลักการเรียกชื่อของสหภาพเคมีบริสุทธิ์และเคมีประยุกต์ระหว่างประเทศ (IUPAC) บิวเทนจะหมายถึง n-butane เพียงอย่างเดียว บิวเทนมีรากศัพท์มาจากกรดบิวทีริก ซึ่งมาจากคำภาษาละติน butyrum แปลว่าเนย ถูกค้นพบโดยเอดเวิร์ด แฟรงก์แลนด์ในปี ค.ศ. 1849 และเอดมันด์ โรนัลส์เป็นคนแรกที่บรรยายถึงคุณสมบัติ
บิวเทนเป็นสารไฮโดรคาร์บอนชนิดแอลเคนที่มีคาร์บอน 4 อะตอมเชื่อมต่อกันด้วยพันธะเดี่ยว บิวเทนมี 2 ไอโซเมอร์ได้แก่ n-butane และ isobutane ซึ่งทั้งสองมีสูตรเคมีเหมือนกันแต่ต่างกันที่โครงสร้าง โดย n-butane มีโครงสร้างแบบไม่มีกิ่ง ในขณะที่ isobutane เป็นโครงสร้างแบบมีกิ่ง โครงสร้างที่แตกต่างกันนี้ส่งผลให้สองไอโซเมอร์นี้มีจุดเดือดต่างกัน โดย n-butane มีจุดเดือดสูงกว่าอันเป็นผลมาจากการมีพื้นที่ผิวสัมผัสระหว่างโมเลกุลมากกว่า ส่งผลให้มีแรงระหว่างโมเลกุลมากเช่นกัน บิวเทนเป็นหนึ่งในสารที่พบในน้ำมันดิบและแก๊สธรรมชาติ และเป็นสารกลุ่มแรก ๆ ที่ถูกแยกออกเมื่อมีการกลั่นลำดับส่วนเนื่องจากมีจุดเดือดต่ำกว่าสารชนิดอื่น เมื่อเผาบิวเทนในที่ที่มีออกซิเจนมากจะได้ผลิตภัณฑ์เป็นคาร์บอนไดออกไซด์และไอน้ำ แต่หากมีออกซิเจนไม่เพียงพอจะได้คาร์บอนมอนอกไซด์หรือเขม่าคาร์บอน ดังสมการ
เมื่อมีออกซิเจนเพียงพอ:
เมื่อมีออกซิเจนไม่เพียงพอ:
บิวเทนใช้ผสมกับแก๊สโซลีนเป็นน้ำมันเชื้อเพลิงและใช้เพิ่มเลขออกเทนในน้ำมันเบนซิน เมื่อผสมกับโพรเพนและสารไฮโดรคาร์บอนอื่น ๆ จะได้แก๊สปิโตรเลียมเหลว (LPG) หรือแก๊สหุงต้ม นอกจากนี้ยังใช้เป็นเชื้อเพลิงของไฟแช็ก เครื่องพ่นไฟสำหรับทำอาหารและสารขับดันสำหรับกระป๋องสเปรย์ เมื่อใช้เป็นแก๊สสำหรับบรรจุภัณฑ์จะมีเลขอีคือ E943a บิวเทนบริสุทธิ์โดยเฉพาะ isobutane ใช้เป็นสารทำความเย็นแทนฮาโลมีเทนที่ทำลายชั้นโอโซน บิวเทนเป็นสารระเหยที่เมื่อสูดดมเข้าไปจะก่อให้เกิดภาวะเคลิ้มสุข ง่วงซึม หัวใจเต้นผิดจังหวะ ความดันโลหิตผิดปกติ หมดสติ และอาจเสียชีวิตจากภาวะขาดอากาศหายใจและเว็นทริคูลาร์ ฟิบริลเลชัน
บิสมาร์ก (รัฐนอร์ทดาโคตา)

| Bismarck |
| --- | --- |
เมือง
บิสมาร์ก
North Dakota State Capitol
สถานที่ตั้งของเมืองบิสมาร์กในเบอร์ลีเคาน์ตี รัฐนอร์ทดาโคตา
พิกัด: 46°48′48″N 100°46′44″W﻿ / ﻿46.81333°N 100.77889°W﻿ / 46.81333; -100.77889
ประเทศ: สหรัฐอเมริกา
รัฐ: รัฐนอร์ทดาโคตา
เคาน์ตี: เบอร์ลี
Founded: 1872
การปกครอง
 • Mayor: John Warford
พื้นที่
 • เมือง: 31.23 ตร.ไมล์ (80.88 ตร.กม.)
 • พื้นดิน: 30.84 ตร.ไมล์ (79.89 ตร.กม.)
 • พื้นน้ำ: 0.38 ตร.ไมล์ (0.99 ตร.กม.)
ความสูง: 1,686 ฟุต (514 เมตร)
ประชากร (2010)
 • เมือง: 61,272 คน
 • ความหนาแน่น: 1,986.4 คน/ตร.ไมล์ (767 คน/ตร.กม.)
 • รวมปริมณฑล: 108,779 คน
เขตเวลา: UTC-6 (CST)
 • ฤดูร้อน  (เวลาออมแสง): UTC-5 (CDT)
ZIP codes: 58501-58507
รหัสพื้นที่: 701
FIPS code: 38-07200
GNIS feature ID: 1035849
Highways: I-94, I-94 Bus., US 83, ND 95, ND 810, ND 1804
เว็บไซต์: http://www.bismarck.org
บิสมาร์ก (อังกฤษ: Bismarck) เป็นเมืองหลวงของรัฐนอร์ทดาโคตา สหรัฐอเมริกา เป็นเคาน์ตีซีตของเบอร์ลีเคาน์ตี เป็นเมืองที่มีประชากรมากเป็นอันดับ 2 ของรัฐรองจากเมืองฟาร์โก โดยมีประชากร 61,272 คน จากการสำรวจประชากรในปี ค.ศ. 2010 ขณะที่มหานครมีประชากร 108,779 คน. เมืองก่อตั้งขึ้นในปี ค.ศ. 1872 และสถาปนาเป็นเมืองหลวงในปี ค.ศ. 1889 บิสมาร์กตั้งอยู่ริมฝั่งตะวันออกของแม่น้ำมิสซูรี
บิล แมสซีย์ (ซอฟต์บอล)

นักซอฟต์บอลชาวนิวซีแลนด์ (ค.ศ. 1936–2020)
| ข้อมูลส่วนบุคคล |
| --- | --- |
ชื่อเต็ม: วิลเลียม แมสซีย์
เกิด: 10 กันยายน ค.ศ. 1936(1936-09-10)
เสียชีวิต: 2 กรกฎาคม ค.ศ. 2020(2020-07-02) (83 ปี) โลเวอร์ฮัต ประเทศนิวซีแลนด์
กีฬา
กีฬา: ซอฟต์บอล
ตำแหน่ง: พิตเชอร์
อำลาวงการ: ค.ศ. 1968
รายการที่ประสบความสำเร็จ
รอบชิงชนะเลิศ ระดับโลก: ค.ศ. 1966, 1968
วิลเลียม แมสซีย์ (อังกฤษ: William Massey; 10 กันยายน ค.ศ. 1936 – 2 กรกฎาคม ค.ศ. 2020) เป็นพิตเชอร์, ผู้ฝึกสอน และผู้ชี้ขาดซอฟต์บอลชาวนิวซีแลนด์ ซึ่งเขาลงแข่งในการแข่งชิงแชมป์โลกสองรายการโดยคว้าเหรียญทองแดงร่วมกับทีมชาตินิวซีแลนด์ใน ค.ศ. 1966
เมื่อเล่นให้กับสโมสรเรลเวส์ในฮัตแวลลีย์ แมสซีย์ได้ส่งทีมของเขาคว้าแชมป์อินเตอร์คลับระดับประเทศหกรายการระหว่าง ค.ศ. 1958 ถึง 1967 และในช่วงเวลาเดียวกัน เขาได้รับรางวัลระดับนานาชาติแปดรายการโดยเป็นตัวแทนของฮัตแวลลีย์ ตลอดจนได้ฉายาว่า "ชายผู้มีแขนสีทอง" จากการมีอำนาจเหนือบรรดาแบตเตอร์ด้วยความเร็วและการเคลื่อนไหวของเขา เขาเป็นตัวแทนของนิวซีแลนด์ในการแข่งซอฟต์บอลชายชิงแชมป์โลกสองรายการแรกที่เม็กซิโกซิตีใน ค.ศ. 1966 และโอคลาโฮมาซิตีใน ค.ศ. 1968 โดยทีมของเขาได้อันดับสามใน ค.ศ. 1966 เขาอำลาวงการหลังจากการเป็นผู้เล่นหลังการแข่ง ค.ศ. 1968 แต่ไปเป็นผู้ฝึกสอนให้แก่สโมสรเรลเวส์ และเป็นที่ปรึกษาแก่จีนา เวเบอร์ ซึ่งเป็นพิตเชอร์หญิง นอกจากนี้ เขายังได้มาเป็นผู้ชี้ขาดนำซอฟต์บอลเช่นกัน
แมสซีย์เสียชีวิตที่บ้านของเขาในโลเวอร์ฮัตเมื่อวันที่ 2 กรกฎาคม ค.ศ. 2020
หอเกียรติยศ

แมสซีย์ได้รับการแต่งตั้งให้เข้าสู่หอเกียรติยศซอฟต์บอลแห่งประเทศนิวซีแลนด์ใน ค.ศ. 1988 และได้รับการแต่งตั้งให้เข้าสู่หอเกียรติยศการกีฬาแห่งประเทศนิวซีแลนด์ใน ค.ศ. 1997 กระทั่งใน ค.ศ. 2019 เขาได้รับการแต่งตั้งให้เข้าสู่หอเกียรติยศสหพันธ์ซอฟต์บอลนานาชาติ
นามอันทรงเกียรติ

สนามซอฟต์บอลหลักที่เฟรเซอร์พาร์กในโลเวอร์ฮัตได้รับการตั้งชื่อว่าสนามแมสซีย์–นันส์ เพื่อเป็นเกียรติแก่แมสซีย์ และเทร์รี นันส์ ผู้เป็นนักซอฟต์บอลตำแหน่งแคตเชอร์มาอย่างยาวนานของเขา
แหล่งข้อมูลอื่น

แม่แบบ:New Zealand Sports Hall of Fame
บิวตี้ คอมมูนิตี้

| --- | --- |
ประเภท: พาณิชย์
อุตสาหกรรม: บริการ
รูปแบบ: บริษัทมหาชน SET:BEAUTY
ก่อตั้ง: 19 ตุลาคม พ.ศ. 2543
สำนักงานใหญ่: เลขที่ 10/915 ซอยนวลจันทร์ 34 แขวงนวลจันทร์ เขตบึงกุ่ม กรุงเทพมหานคร 
เว็บไซต์: http://www.beautycommunity.co.th
บริษัท บิวตี้ คอมมูนิตี้ จำกัด (มหาชน) (อังกฤษ: BEAUTY COMMUNITY PUBLIC COMPANY LIMITED ชื่อย่อ:BEAUTY)  เดิมชื่อ บริษัท โมนาโพลิแตนท์ จำกัด จัดตั้งขึ้นเมื่อวันที่ 19 ตุลาคม 2543 เพื่อดำเนินธุรกิจจำหน่ายปลีกผลิตภัณฑ์เครื่องสำอางและบำรุงผิว ด้วยแนวความคิดที่ต้องการจะนำเสนอผลิตภัณฑ์เพื่อความงามอันหลากหลายที่ผ่านการคัดสรรอย่างดีทั้งในด้านวัตถุดิบและรูปลักษณ์ เพื่อเป็นอีกทางเลือกหนึ่งของผู้บริโภค
ผู้ถือหุ้นรายใหญ่

ข้อมูล ณ วันที่ 8 มิถุนายน พ.ศ. 2563
| 0 | 1 | 2 | 3 |
| --- | --- | --- | --- |
| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| 1 | นาย สุวิน ไกรภูเบศ | 453,974,000 | 15.10% |
| 2 | บริษัท ไทยเอ็นวีดีอาร์ จำกัด | 210,837,233 | 7.01% |
| 3 | นาง ธัญญาภรณ์ ไกรภูเบศ | 184,098,000 | 6.12% |
| 4 | นาย พรพงษ์ พรประภา | 84,388,000 | 2.81% |
| 5 | STATE STREET EUROPE LIMITED | 64,893,491 | 2.16% |
บิลบอร์ดมิวสิกอะวอดส์

| บิลบอร์ดมิวสิกอะวอดส์ |
| --- | --- |
ปัจจุบัน: บิลบอร์ดมิวสิกอะวอดส์ 2022
รางวัลสำหรับ: ประสิทธิภาพชาร์ตที่โดดเด่น
ประเทศ: สหรัฐ
จัดโดย: บิลบอร์ด
รางวัลแรก: 10 ธันวาคม 1990; 33 ปีก่อน (1990-12-10)
เว็บไซต์: billboardmusicawards.com
โทรทัศน์/วิทยุ
เครือข่าย: ฟ็อกซ์ (1990–2006) เอบีซี (2011–2017) เอ็นบีซี (2018–ปัจจุบัน)
บิลบอร์ดมิวสิกอะวอดส์ (อังกฤษ: Billboard Music Awards) เป็นงานมอบรางวัลที่จัดขึ้นโดยบิลบอร์ด สิ่งพิมพ์และผู้จัดอันดับที่ครอบคลุมธุรกิจดนตรี บิลบอร์ดมิวสิกอวอร์ดจัดขึ้นทุกปีตั้งแต่ปี ค.ศ. 1990 ในเดือนธันวาคม จนกระทั่งหยุดไปในปี 2006 และกลับมาอีกครั้งในปี 2011 โดยจัดขึ้นประจำปีในช่วงเดือนพฤษภาคม
พิธีมอบรางวัล

| ปี | วันที่ | สถานที่ | เมือง | พิธีกร | เครือข่ายโทรทัศน์ | อ้างอิง |  |
| --- | --- | --- | --- | --- | --- | --- | --- |
| 1990 | 10 ธันวาคม | Barker Hangar | แซนตามอนิกา | พอล เชฟเฟอร์ & มอร์ริส เดย์ กับ เจอโรม เบนตัน | ฟ็อกซ์ |  |  |
| 1991 | 9 ธันวาคม | Barker Hangar | แซนตามอนิกา | พอล เชฟเฟอร์ | ฟ็อกซ์ |  |  |
| 1992 | 8 ธันวาคม | Universal Amphitheater | ลอสแอนเจลิส | ฟิล คอลลินส์ | ฟ็อกซ์ |  |  |
| 1993 | 8 ธันวาคม | Universal Amphitheater | ลอสแอนเจลิส | ฟิล คอลลินส์ | ฟ็อกซ์ |  |  |
| 1994 | 7 ธันวาคม | Universal Amphitheater | ลอสแอนเจลิส | เดนนิส มิลเลอร์ และ เฮเทอร์ ล็อกเลียร์ | ฟ็อกซ์ |  |  |
| 1995 | 6 ธันวาคม | New York Coliseum | นครนิวยอร์ก | จอน | ฟ็อกซ์ |  |  |
| 1996 | 4 ธันวาคม | Hard Rock Hotel | ลาสเวกัส | คริส ร็อก | ฟ็อกซ์ |  |  |
| 1997 | 8 ธันวาคม | MGM Grand Garden Arena | ลาสเวกัส | เดวิด สเปด | ฟ็อกซ์ |  |  |
| 1998 | 7 ธันวาคม | MGM Grand Garden Arena | ลาสเวกัส | เคที กริฟฟินน์ และ แอนดี ดิก | ฟ็อกซ์ |  |  |
| 1999 | 8 ธันวาคม | MGM Grand Garden Arena | ลาสเวกัส | เคที กริฟฟินน์ และ แอดัม แคโรล์ลา | ฟ็อกซ์ |  |  |
| 2000 | 5 ธันวาคม | MGM Grand Garden Arena | ลาสเวกัส | เคที กริฟฟินน์ และ เอ็นซิงก์ | ฟ็อกซ์ |  |  |
| 2001 | 4 ธันวาคม | MGM Grand Garden Arena | ลาสเวกัส | เบอร์นี แมค | ฟ็อกซ์ |  |  |
| 2002 | 9 ธันวาคม | MGM Grand Garden Arena | ลาสเวกัส | เซดริกดิเอนเตอร์เทนเนอร์ | ฟ็อกซ์ |  |  |
| 2003 | 10 ธันวาคม | MGM Grand Garden Arena | ลาสเวกัส | ไรอัน ซีเครสต์ กับ นิก ลาเชย์ และ เจสซิกา ซิมป์สัน | ฟ็อกซ์ |  |  |
| 2004 | 8 ธันวาคม | MGM Grand Garden Arena | ลาสเวกัส | ไรอัน ซีเครสต์ | ฟ็อกซ์ |  |  |
| 2005 | 6 ธันวาคม | MGM Grand Garden Arena | ลาสเวกัส | แอลแอล คูล เจ | ฟ็อกซ์ |  |  |
| 2006 | 4 ธันวาคม | MGM Grand Garden Arena | ลาสเวกัส | — | ฟ็อกซ์ |  |  |
2007–2010 ไม่จัด
| 2011 | 22 พฤษภาคม | MGM Grand Garden Arena | ลาสเวกัส | เคน ช็อง | เอบีซี |  |  |
| 2012 | 20 พฤษภาคม | MGM Grand Garden Arena | ลาสเวกัส | จูลี โบเวน และ ไท เบอร์เรลล์ | เอบีซี |  |  |
| 2013 | 19 พฤษภาคม | MGM Grand Garden Arena | ลาสเวกัส | เทรซี มอร์แกน | เอบีซี |  |  |
| 2014 | 18 พฤษภาคม | MGM Grand Garden Arena | ลาสเวกัส | ลูดาคริส | เอบีซี |  |  |
| 2015 | 17 พฤษภาคม | MGM Grand Garden Arena | ลาสเวกัส | ลูดาคริส และ คริสซี ทีเกน | เอบีซี |  |  |
| 2016 | 22 พฤษภาคม | T-Mobile Arena | ลาสเวกัส | ลูดาคริส และ ซิเอรา | เอบีซี |  |  |
| 2017 | 21 พฤษภาคม | T-Mobile Arena | ลาสเวกัส | ลูดาคริส และ วาเนสซา ฮัดเจนส์ | เอบีซี |  |  |
| 2018 | 20 พฤษภาคม | MGM Grand Garden Arena | ลาสเวกัส | เคลลี คลาร์กสัน | เอ็นบีซี |  |  |
| 2019 | 1 พฤษภาคม | MGM Grand Garden Arena | ลาสเวกัส | เคลลี คลาร์กสัน | เอ็นบีซี |  |  |
| 2020 | 14 ตุลาคม | Dolby Theatre | ลอสแอนเจลิส | เคลลี คลาร์กสัน | เอ็นบีซี |  |  |
| 2021 | 23 พฤษภาคม | Microsoft Theater | ลอสแอนเจลิส | นิก โจนาส | เอ็นบีซี |  |  |
| 2022 | 15 พฤษภาคม | MGM Grand Garden Arena | ลาสเวกัส | ฌอน "ดิดดี้" โคมส์ | เอ็นบีซี |  |  |